11. desember

11. desember er 345. dagur ársins (346. á hlaupári) samkvæmt gregoríska tímatalinu. 20 dagar eru eftir af árinu.

 Atburðir 
 1282 - Síðasta orrustan milli Englendinga og Walesmanna. Llywelyn hinn síðasti, prins af Wales, féll og Englendingar lögðu Wales undir sig.
 1648 - Enska borgarastyrjöldin: Hreinsun Prides fór fram á þingmönnum Langa þingsins og Afgangsþingið tók við.
 1688 - Dýrlega byltingin: Eftir röð ósigra flúði Jakob 2. Englandskonungur til Frakklands.
 1789 - Norður-Karólínuháskóli í Chapel Hill var stofnaður.
 1816 - Indíana varð 19. fylki Bandaríkjanna.
 1866 - Sameinaða danska gufuskipafélagið var stofnað.
 1917 - Nýja bíó í Reykjavík frumsýndi kvikmyndina Voðastökk og þótti tíðindum sæta að bíóið hafði látið þýða textana á íslensku.
 1930 - Til átaka kom í Reykjavík vegna verkfalls í Garnastöð Sambandsins og voru þau kölluð Garnaslagurinn. Um samdist í lok mánaðarins.
 1936 - Georg 6. varð konungur Bretlands eftir afsögn eldri bróður síns Játvarðs 8.
 1941 - Heimsstyrjöldin síðari: Þýskaland og Ítalía sögðu Bandaríkjunum stríð á hendur.
 1946 - Barnahjálp Sameinuðu þjóðanna var stofnuð.
 1948 - Gunnar Gunnarsson, rithöfundur, og kona hans Franzisca Antonia Josephine Jörgensen, gáfu íslenska ríkinu Skriðuklaustur á Fljótsdalshéraði.
 1961 - Fyrstu bandarísku herþyrlurnar komu til Saigon og mörkuðu þannig upphaf þátttöku Bandaríkjanna í Víetnamstríðinu.
 1961 - Adolf Eichmann var dæmdur sekur fyrir glæpi gegn mannkyni í Ísrael.
 1962 - Síðasta aftakan var framkvæmd í Kanada með hengingu.
 1963 - Fyrsta Bantústanríkið í Suður-Afríku, Transkei, var formlega stofnað.
 1964 - Che Guevara ávarpaði Allsherjarþing Sameinuðu þjóðanna í New York-borg. Tveir kúbverskir flóttamenn reyndu að drepa hann við það tækifæri.
 1967 - Hljóðfráa farþegavélin Concorde var afhjúpuð í Toulouse í Frakklandi.
 1970 - Bandaríska teiknimyndin Hefðarkettirnir var frumsýnd.
 1975 - Alvarlegur atburður varð er breski dráttarbáturinn Lloydsman sigldi tvisvar á varðskipið Þór í mynni Seyðisfjarðar, um tvær sjómílur frá landi. Íslendingar kærðu Breta til Öryggisráðs Sameinuðu þjóðanna vegna þessa.
 1978 - Lufthansaránið: Sex menn rændu um fimm milljónum dala úr flutningavél á Kennedyflugvelli í New York.
 1981 - El Mozote-blóðbaðið í El Salvador þar sem 900 manns voru drepnir af hersveitum.
 1981 - Lech Wałęsa var handtekinn ásamt um 1000 stuðningsmönnum Samstöðu í Póllandi.
 1983 - Áskirkja var vígð í Reykjavík.
 1990 - Stórréttarhöldunum gegn sikileysku mafíunni lauk í Palermó. 
 1993 - Ýmsir munir úr geimferðaáætlun Sovétríkjanna voru seldir á uppboði hjá Sotheby's í New York.
 1993 - Eduardo Frei Ruiz-Tagle var kjörinn forseti Chile.
 1994 - Fyrra Téténíustríðið: Boris Jeltsín sendi herlið til Téténíu.
 1994 - Lítil sprengja sprakk í Philippine Airlines flugi 434 með þeim afleiðingum að japanskur athafnamaður lést. Sprengjan var í raun aðeins prufa sem íslamistinn Ramzi Yousef stóð að vegna Bojinka-aðgerðarinnar.
 1997 - Kýótóbókunin var undirrituð.
 2005 - Uppþotin í Cronulla í Sydney hófust.
 2007- Mænuskaðastofnun Íslands var stofnuð.
 2007 - Tvær bílsprengjur urðu 31 manni að bana í Algeirsborg í Alsír.
 2008 - Fyrsta stöðuga útgáfa vafrans Google Chrome kom út.
 2009 - Bandaríska teiknimyndin Prinsessan og froskurinn var frumsýnd.
 2010 - Sprengingarnar í Stokkhólmi 2010: Tvær sprengjur sprungu í miðborg Stokkhólms. Aðeins tilræðismaðurinn lést.
 2015 - Gervigreindarfyrirtækið OpenAI var stofnað í San Fransisco.
 2016 - 25 létust í árás á Markúsarkirkjuna í Kaíró í Egyptalandi.
 2019 – Íbúar Bougainville-eyju kusu sjálfstæði frá Papúa Nýju-Gíneu í ráðgefandi þjóðaratkvæðagreiðslu.
 2019 - Lög um ríkisborgararétt á Indlandi: Indverjar slökuðu á lögum um minnihlutartrúarhópa sem eru innflytjendur á Indlandi.
 2020 - Evrópusambandið samþykkti að draga úr losun gróðurhúsalofttegunda um 55% á næsta áratug.
 2021 - Dalslaug var opnuð í Úlfarsárdal í Reykjavík.
 2024 - Kveikt var í gröf Hafez al-Assad, einræðisherra, í Latakía í Sýrlandi. 
 2024 - Ísrael gerði hundruðir loftárása á Sýrland, meðal annars á flota landsins og vopnaverksmiðjur.

 Fædd 
 1668 - Apostolo Zeno, ítalskur söngbókahöfundur (d. 1750).
 1711 - Skúli Magnússon, landfógeti (d. 1794).
 1803 - Hector Berlioz, franskt tónskáld (d. 1869).
 1830 - Kamehameha 5., konungur Hawaii (d. 1872).
 1843 - Robert Koch, þýskur örverufræðingur (d. 1910).
 1863 - Annie Jump Cannon, bandarískur stjörnufræðingur (d. 1914).
 1864 - Maurice Leblanc, franskur rithöfundur (d. 1941).
 1908 - Hákun Djurhuus, færeyskur stjórnmálamaður (d. 1987).
 1911 - Naguib Mahfouz, egypskur rithöfundur (d. 2006).
 1918 - Aleksandr Solzhenitsyn, rússneskur rithöfundur (d. 2008).
 1931 - Ronald Dworkin, bandarískur réttarheimspekingur (d. 2013).
 1940 - Fríða Á. Sigurðardóttir, íslenskur rithöfundur (d. 2010).
 1942 - Derek Parfit, breskur heimspekingur (d. 2017).
 1942 - Guðrún Bjarnadóttir, íslensk fegurðardrottning og fyrirsæta.
 1943 - John Kerry, bandarískur stjórnmálamaður.
 1947 - Auður Haralds, íslenskur rithöfundur (d. 2024).
 1957 - Antonio Napolioni, ítalskur biskup.
 1958 - Nikki Sixx, bandarískur tónlistarmaður (Mötley Crüe)
 1966 - Göran Kropp, sænskur ævintýramaður (d. 2002).
 1966 - Gary Dourdan, bandarískur leikari.
 1968 - Emmanuelle Charpentier, franskur örverufræðingur, erfðafræðingur og lífefnafræðingur.
 1969 - Viswanathan Anand, indverskur stórmeistari í skák.
 1969 - Max Martini, bandarískur leikari.
 1974 - Rey Mysterio, bandarískur fjölbragðaglímukappi.
 1976 - Lárus Welding, íslenskur athafnamaður.
 1991 - Anna Bergendahl, sænsk söngkona.
 1992 - Gen Shoji, japanskur knattspyrnumaður.
 1994 - Orri Sigurjónsson, íslenskur knattspyrnumaður.
 1996 - Hailee Steinfeld, bandarísk leikkona.

 Dáin 
 384 - Damasus 1. páfi.
 1198 - Averróes, spænskur heimspekingur (f. 1126).
 1610 - Dímítríj 2. Rússakeisari.
 1872 - Kamehameha V, Hawaiikonungur (f. 1830).
 1938 - Christian Lous Lange, norskur sagnfræðingur (f. 1869).
 2007 - Þórunn Þórðardóttir, íslenskur þörungafræðingur (f. 1925).
 2008 - Örn Clausen, íslenskur frjálsíþróttamaður (f. 1928).
 2009 - Ellen Marie Magerøy, norskur listfræðingur (f. 1918).
 2012 - Ravi Shankar, indverskur tónlistarmaður (f. 1920).
 2013 - Regina Derieva, rússneskt skáld (f. 1949).
 2021 - Fjölnir Geir Bragason, íslenskur myndlistarmaður (f. 1965).

Flokkur:Desember